CELEX: 32004R1741
Language: ro
Date: 2004-10-07
Title: Regulamentul (CE) nr. 1741/2004 al Comisiei din 7 octombrie 2004 de modificare a Regulamentului (CE) nr. 1291/2000 de stabilire a normelor comune de aplicare a regimului de licențe de import și export și de certificate de fixare în avans pentru produsele agricole

Anunţ juridic important

|

32004R1741

Official Journal L 311 , 08/10/2004 P. 0017 - 0017

		20041007Regulamentul (CE) nr. 1741/2004 al Comisieidin 7 octombrie 2004de modificare a Regulamentului (CE) nr. 1291/2000 de stabilire a normelor comune de aplicare a regimului de licențe de import și export și de certificate de fixare în avans pentru produsele agricoleCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate [1], în special articolul 26 alineatul (3), precum și dispozițiile corespunzătoare ale altor regulamente cu privire la organizarea comună a pieței în sectorul produselor agricole,întrucât:(1) În cazul în care licențele de import sunt utilizate pentru determinarea taxelor preferențiale de import în cadrul contingentelor tarifare, poate apărea un risc de fraudă constând în utilizarea unor licențe falsificate, mai ales în cazurile în care diferența dintre taxele vamale integrale și cele reduse sau zero este mare. Pentru a combate acest risc de fraudă trebuie creat un mecanism de control al autenticității licențelor prezentate.(2) Este necesar ca Regulamentul (CE) nr. 1291/2000 al Comisiei [2] să fie modificat în consecință.(3) Măsurile prevăzute de prezentul regulament sunt conforme cu avizul tuturor comitetelor de gestionare implicate,ADOPTĂ PREZENTUL REGULAMENT:Articolul 1La articolul 50 din Regulamentul (CE) nr. 1291/2000 se adaugă următorul alineat (5):"(5) Biroul vamal care acceptă declarația de punere în liberă circulație păstrează o copie a licenței sau a extrasului prezentat care conferă dreptul de a beneficia de un regim preferențial. Pe baza unei analize a riscurilor, cel puțin 1 % dintre licențele prezentate, dintre care minimum două licențe pe an și pe birou vamal, trebuie să fie trimise sub formă de copie organismului emitent menționat în licență, în scopul verificării autenticității lor. Dispozițiile prezentului paragraf nu se aplică licențelor electronice și nici celor pentru care reglementarea comunitară prevede o altă modalitate de control."Articolul 2Prezentul regulament intră în vigoare în prima zi din a treia lună de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 7 octombrie 2004.Pentru ComisieFranz FischlerMembru al Comisiei[1] JO L 160, 26.6.1999, p. 48. Regulament astfel cum a fost modificat ultima dată prin Regulamentul (CE) nr. 186/2004 (JO L 29, 3.2.2004, p. 6).[2] JO L 152, 24.6.2000, p. 1. Regulament astfel cum a fost modificat ultima dată prin Regulamentul (CE) nr. 636/2004 (JO L 100, 6.4.2004, p. 25).--------------------------------------------------